Diari Oficial de la Generalitat Valenciana


Sumari del DOGV 8088, del 20-07-2017 (2017/5958)

RESOLUCIÓ de 29 de juny de 2017, del secretari autonòmic d'Ocupació i director general del SERVEF per la qual s'autoritza la reobertura de línies de subvenció per a atendre obligacions pendents i ajust de dotacions entre línies del mateix capítol i subprograma per un import de 163.569,75 euros.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8088

Data del DOGV
:   20-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5958


Data del document
:   29-06-2017

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 29 de juny de 2017, del secretari autonòmic d'Ocupació i director general del SERVEF per la qual s'autoritza la reobertura de línies de subvenció per a atendre obligacions pendents i ajust de dotacions entre línies del mateix capítol i subprograma per un import de 163.569,75 euros. [2017/5958]  
Les diferents lleis de pressupostos dels exercicis 2011 i 2012, preveien, en el capítol IV «Transferències corrents», del subprograma 322.52, Formació per a l'ocupació, la línia de subvenció genèrica T5643, «Accions complementàries i d'acompanyament a la formació», amb l'objecte d'atorgar subvencions d'accions per a la investigació i prospecció del mercat de treball, orientació de la formació per a l'ocupació i en mesures d'impuls a l'economia valenciana, de la qual hi ha compromisos de despesa degudament comptabilitzats.  
En l'exercici 2015, una vegada analitzada l'execució dels programes d'ajudes vigents i amb l'objecte d'atendre les obligacions adquirides, s'autoritzava per mitjà d'expedient de modificació de crèdit un ajust de dotacions entre línies de subvenció genèriques i s'incrementava en 60.000,00 euros la línia de subvenció T5643, sense que arribara a gestionar-se perquè l'entitat beneficiària no estava al corrent de les seues obligacions amb l'Agència Tributària i la Seguretat Social.  
D'altra banda, en la Llei 6/2013, de 26 de desembre, de pressupostos de la Generalitat per a l'exercici 2014 figurava, en el pressupost del SERVEF, en el capítol IV, «Transferències corrents», del subprograma 322.52, la línia de subvenció nominativa T2967, «Formació professional per a l'ocupació UGT-PV-PAVACE», finançada amb fons del Servei Públic d'Ocupació Estatal per un import de 2.000.000 d'euros.  
  
Al tancament de l'exercici en l'esmentada línia existia un saldo de compromisos de crèdit de 499.999,99 euros. En l'exercici 2015 es va autoritzar incorporar aquest import com a romanent, del qual van quedar obligacions degudament adquirides, pendents de tramitar, per un import de 103.469,75 euros.  
Per a complir amb les dites obligacions es va autoritzar, en l'exercici 2016, la reobertura de la línia de subvenció T2967, «Formació professional per a l'ocupació UGT-PV-PAVACE», i es va dotar amb 103.469,75. Aquest saldo va quedar pendent al tancament de l'exercici.  
Per tal motiu, i amb l'objecte d'atendre aquestes obligacions, la Direcció General d'Ocupació i Formació proposa la reobertura de les línies de subvenció T5643, «Accions complementàries i d'acompanyament a la formació», i T2967 «Formació professional per a l'ocupació UGT-PV-PAVACE»; atés que no figuren en el Pressupost per a l'exercici 2017, les dota amb 60.000,00 i 103.469,75 euros, minorant el crèdit de la línia S0933, «Formació professional a la mesura de les empreses», finançada amb fons no condicionats de la Generalitat, i de la línia S0218, «Formació professional per a l'ocupació», finançada amb fons del Servei Públic d'Ocupació Estatal, respectivament.  
  
En conseqüència, vist l'informe favorable de la Intervenció Delegada en el SERVEF de data de 26 de juny de 2017, i tenint en compte el que disposen els articles 39.5.c, 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el 21, 25 i 26.1.a de la Llei 14/2016, de 30 de desembre, de pressupostos de la Generalitat per a l'exercici 2017; el Decret 100/2016, de 4 d'agost, del Consell, pel qual es modifica el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; la Llei 3/2000, de 17 d'abril, per la qual es crea el SERVEF, el Decret 194/2013, de 20 de desembre, del Consell, pel qual s'aprova el Reglament d'Organització i Règim Jurídic del SERVEF, i l'Ordre de 22 de març de 2005, per la qual es regula el procediment de gestió del pressupost de la Generalitat Valenciana, resolc:  
  
  
Primer  
Reobrir, segons els annexos, les línies de subvenció T5643, «Accions complementàries i d'acompanyament a la formació», i T2967, «Formació professional per a l'ocupació UGT-PV-PAVACE», en el capítol IV «Transferències corrents», del subprograma 322.52 «Formació i Qualificació Professional».  
  
Segon  
Transferir crèdit entre línies de subvenció del mateix subprograma i capítol, d'acord amb el detall següent:  
  
Aplicacions pressupostàries de despesa   
que disminueixen Import  
85.67.82.4631.88675.3 - Línia S0933 60.000,00  
12.38.72.6550.64287.2 - Línia S0218 103.469,75  
  
Aplicacions pressupostàries de despesa   
que augmenten Import  
90.52.27.4431.29099.0 - Línia T5643 60.000,00  
03.70.57.4164.91500.3 - Línia T2967 103.469,75  
  
València, 29 de juny de 2017.- El secretari autonòmic d'Ocupació i director general del SERVEF: Enric Nomdedéu i Biosca.